****

**ZA P I S N I K**

14. redne seje sveta KS Artiče, z dne 20.2.2018,s pričetkom ob 18.00 uri v prostorih sejne sobe Prosvetnega doma Artiče.

S poslanim vabilom je predsednik sveta KS sejo sklical v ponedeljek,19.2.2018. Ker je več članov opravičilo svojo prisotnost, se je seja prestavila na torek, 20.2.2018.

**Na seji so bili prisotni naslednji člani sveta KS:**Bernardka Ogorevc, Anton Gajšek, Uroš Predanič, Renata Slak, Franc Gorišek, Darja Germšek – Predanič in Aleš Kukovica .

Opravičeno odsotna: Maša Lileg– Senica

**Zapisnikar**: Simona Mlakar

Sejo je vodil predsednik sveta KS Artiče Gajšek Anton, ki je uvodoma pozdravil vse prisotne in ugotovil sklepčnost seje.

**Ad. 1**

**Ugotovitev sklepčnosti in sprejem dnevnega reda**

Predsedujoči ugotavlja, da je prisotnih sedem (7) članov sveta KS Artiče od skupnih osem (8) članov, da je sklepčnost zagotovljena in da se lahko nadaljuje z delom.

Predsednik sveta predstavi dnevni red seje kot sledi:

**DNEVNI RED:**

1. Ugotovitev sklepčnosti in sprejem dnevnega reda.
2. Potrditev predloga zapisnika 13. redne seje sveta KS Artiče, z dne 27.11.2017 in poročilo o izvršitvi sklepov te seje.
3. Poročilo predsednika sveta KS o aktivnostih in izvedenih delih od 27.11.2017 do 19.2.2018.
4. Vmesno poročilo o finančnem stanju na dan 19.2.2018.
5. Potrditev 2. dopisne seje z dne 5.2.2018.
6. Obravnava in sprejem - potrditev zaključnega računa s poslovnim poročilom za l. 2017 ter pojasnila in razkritja za l. 2017.
7. Obravnava finančnega načrta KS Artiče v okviru finančnih sredstev za l. 2018.
8. Obravnava in sprejem sklepa o odkupu javnega dobra na parc. št. 950 /2 - kategorizirana JP 526531Arnovo selo(Molan)-vas ( Marjan Koprivc) .
9. Vprašanja in pobude.
10. Razno:
* obvestilo o predlogu proračuna za l. 2018 - 2. branje ( investicije vezane na KS Artiče),
* obvestilo o elektronskem sporočilu Ernestine Rožman v zvezi s prometom na JP št. 527361

**UGOTOVITVENI SKLEP**

**Predsedujoči ugotavlja, da se vsi prisotni člani sveta KS strinjajo s predlaganim dnevnim redom in da se s sejo sveta lahko nadaljuje.**

 Sklep je bil sprejet s 7. -mi glasovi »ZA« in »0« glasovi proti.

**Ad. 2**

**Potrditev predloga zapisnika 13. redne seje sveta KS Artiče, z dne 27.11.2017 in poročilo o izvršitvi sklepov te seje .**

Vsi člani sveta KS so po elektronski pošti na vpogled prejeli predlog zapisnika 13. redne seje sveta KS, z dne 27.11.2017.

Predsednik sveta je iz zapisnika povzel realizirane in nerealizirane sklepe kot sledi pregled v nadaljevanju.

**Poročilo o realizaciji sklepov 13. redne seje sveta KS Artiče, z dne 27.11.2017:**

|  |  |
| --- | --- |
| Ad. 5 | **IMENOVANJE INVENTURNE KOMISIJE ZA POPIS OSNOVNIH SREDSTEV IN DROBNEGA INVENTARJA ZA L. 2017****REALIZIRANO–** Svet KS je na 13. redni seji sveta KS Artiče potrdil inventurno komisijo za opravljanje inventurnih popisov v l.2017v sestavi: Renata Slak – predsednica komisije, Uroš Predanič in Simona Mlakar –članainventurne komisije |
| Ad. 6 | **SOFINANCIRANJE PROJEKTOV DRUŠTEV V L.2018****POTRJENO -**Svet KS se strinja s predlogom predsednika sveta KS , da se v l. 2018 izvede javni razpis za sofinanciranje prireditev oz. projektov društev v sestavi že imenovane komisije.  |
| Ad. 7 | **PREGLED IN POTRDITEV PREDLOGOV CENIKOV KS ZA L. 2018 ( BANOVA DOMAČIJA, PROSVETNI DOM, MRLIŠKA VEŽICA IN POKOPALIŠČE )****POTRJENO - Člani sveta so potrdili predlog cenika Prosvetnega doma Artiče za l. 2018, predlog cenika za mrliško vežico Artiče za l. 2018 in predlog cenika za uporabo Banove domačije za l. 2018.****Potrjeni ceniki se bodo objavili na spletno stran KS Artiče** |
| Ad. 8 | **SKLENITEV NAJEMNE POGODBE ZA ODDAJO PREMIČNEGA KOTLA ZA KUHANJE GOLAŽA V L. 2018****REALIZIRANO**– S Krošelj Francem se je sklenila najemna pogodba za l. 2018 - uporaba premičnega kotla za kuhanje golaža. |
| Ad.9 | **OBRAVNAVA PISNE PRIPOMBE KRAJANOV – UNIČENJE LC 024671 GLOGOV BROD - TREBEŽ NA VEČ ODSEKIH V ČASU IZVAJANJA REKONSTRUKCIJ NA RC 676****REALIZIRANO–**Na oddelek OKIGJS – Alenki Laznik in HPG Brežice d.o.o. – Lidiji Rus, smo dne 5.2.2018 z dopisom štev. 5-O/2018 poslali dopis in izvleček zapisnika 13. redne seje –obravnavane 9. točke dnevnega reda, v kateri se je zavzelo stališče sveta, da je potrebno vstrajati na obljubi**,** da se še v začetku letošnjega leta odpravijo posledice poškodovanih bankin in večje poškodbe asfalta (razpoke in luknje), ki so nastale zaradi obnove državne ceste Trebež - Pohanca. |
| Ad.10 | **OBRAVNAVA VLOGE KROŠELJ JANKA Z DNE 23.11.2017 – ODKUP JAVNEGA DOBRA NA PARC. ŠT. 963/1 K.O. ARNOVO SELO.****REALIZIRANO–** Krošelj Janka smo z dopisom št.116-O/2017, z dne 1.12.2017obvestili, da je svet KS njegovi prošnji o odkupudela javnega dobra na parc. št. 963/1 k.o. Arnovo selo v izmeri cca 150m ugodil. |

**UGOTOVITVENI SKLEP**

**Svet KS potrjuje predlog zapisnika 13. redne seje sveta KS Artiče in poročilo o realizaciji sklepov te seje. Zapisnik 13. redne seje sveta KS z dne 27.11.2017 se objavi na spletni strani KS Artiče.**

Sklep je bil sprejet s 7-mi glasovi »ZA« in »0« glasovi proti.

**Ad.3**

**Poročilo predsednika sveta KS o aktivnostih in izvedenih delih od 27.11.2017do 19.2.2018.**

 Predsednik sveta prisotne seznani z aktivnostmi KS, kot sledi:

* načrtovanje aktivnosti v zvezi z novoletnim okraševanjem,
* aktivnosti v zvezi z načrtovanjem sanacije zalednih vod na JP pod pokopališčem pri stan. hiši Brence – posledično poledice in nevarnosti za promet,
* priprava operativnega plana del in dopisa županu in ustreznim službam na občini–izbor možnih manjših del v okviru razpol. fin.sredstev , ki jih bi bilo še realizirati v letu 2018 ob finančnem sodelovanju občine Brežice ,
* organiziranje sestanka na občini pri Alenki Laznik,
* pisne pripombe na prvo branje proračuna občine,
* aktivnosti v zvezi z možno razširitvijo parkirišča- opozoril na nezgodo, ki se je zgodila v letu 2017-kdo bo prevzel odgovornost,
* zaprosilo občine za finančno pomoč, pri nadaljevanju realizacije obnove pokopališča-2.faza,,
* zaprosili za finančno pomoč občine pri obnovi spomenika- 1.svet. vojne,
* skrb za vključevanje kurjave na vseh objektih proti zmrzovanju- nalitje sredstva proti zmrzovanju, itd.,
* aktivnosti v zvezi z nadaljevanjem del na BD,
* zimsko vzdrževanje JP-09.12.17 – spremljanje razmer na JP in odrejanje pluženj ter posipavanja-prvo pluženje-09.12.2017- v 2018 -5 pluženj vseh JP in javnih površin,
* objavljanje na spletnih straneh,
* priprava in podpis poročil o zasedenosti PD v letu 2017- evropska sredstva- kontrola,
* dogovori z Suzano Ogorevc v zvezi s finančnimi sredstvi za nadaljevanje del na BD in načrtovane aktivnosti ter soglasja lastnika in zavoda za varstvo kulturne dediščine,
* aktivnosti v zvezi z računom za vodovod. Račun zavrnjen- priprava dopisa zadrugi in občini- vključitev občine v nastali problem- odgovor občine-poraba vode se za čas, ko ni še bila ustanovljena zadruga ne plača. Enako velja za šolo. Občina proučuje in izvaja aktivnosti v zvezi s problemom oskrbe s pitno vodo za kraj Artiče v skladu z veljavno uredbo,
* nabava radiatorja za BD- možnost koriščenja v zimskem času,
* montaža vtičnic na BD,
* odposlan dopis Infri- Zgornji Obrež-poplavljanje potoka Močnik- še ni odgovora,
* popravilo kovinskih vrat na pokopališču,
* načrtovanje določenih del skupaj s Karin Rožman (pokopališče, parkirišče pri pokopališču, napisne plošče ),
* aktivnosti z UJP net- v zvezi z novimi pooblastili Simoni Mlakar ,
* podpis novih pogodb na občino za dobavo elektrike,
* priprava dokumentacije za dela na sanaciji JP-popisi del, iskanje ponudb, odpiranje ponudb ,izbira izvajalca,
* aktivnosti v zvezi s planirano izgradnjo škarpe po projektu firme Trasa Maribor na LC v centru Artič- pri vhodu v dislocirano enoto vrtca , (nadaljevanje realizacije tega projekta),
* na upravno enoto—zbiranje informacij glede vloge za gradbeno dovoljenje za nezahtevne objekte-geodetsko upravo- PIDdokumentacija,
* uporaba PD – Viva, Toš, društva v letu 2018,
* udeleževanje na občnih zborih društev, srečanje starostnikov,
* priprava finančnega poročila,
* priprava gradiv - izvedba 2. dopisne seje,
* aktivnosti v zvezi s sadjarskimi dnevi in logistika,
* komuniciranje s krajani-vprašanja krajanov-obravnava pritožb in vlog,
* aktivnosti v času odsotnosti tajnice - dopust, bolniška,
* obravnava problematike opravljanja administrativnih del in drugih del v skladu z opisom del za KS Artiče, zaradi opravljanja teh del v štirih KS ,
* priprava seznama obnove vseh JP v KS Artiče in posredovanje istega občini ,
* drugo.

**UGOTOVITVENI SKLEP**

**Člani sveta so seznanjeni s poročilom presednika o aktivnostih in izvedenih delih , ki so se izvajala v času od 19.9.2017 do 27.11.2017. Prisotni člani se strinjajo s predstavljenim načinom dela predsednika in tajništva.**

Sklep je bil sprejet s 7-mi glasovi »ZA« in »0« glasovi proti.

**Ad. 4**

**Vmesno poročilo o finančnem stanju na dan 19.2.2018**

Predsednik sveta članom sveta predstavi poročilo o finančnem stanju in porabi sredstev do navedenega datuma kot sledi:

**PORABA SREDSTEV TRR : OD 1.1.2018 DO 19.2.2018**

|  |  |
| --- | --- |
| **KUMULATIVA V DOBRO** ( mesečne dvanajstine, prihodki od uporabe MV,PD, BD, najemnine grobnih mest….) | **6.763,09**(Stanje na TRR 31.12.2017 = 3.482,11) |
| **KUMULATIVA V BREME** (plačane obveznosti po računih)  | **3.379,16** |
| **STANJE NA DAN 20.2.2018** | **3.316,83** |

 **Neplačane obveznosti, ki zapadejo še v mesecu februarju znašajo 1.030,00 eur.**

**UGOTOVITVENI SKLEP**

**Prisotni člani sveta so seznanjeni s stanjem in porabo sredstev v začetku leta 2018 , ki se vodijo na upravi za javna plačila. S porabo pridobljenih in lastnih sredstev se člane sveta seznanja na vsaki seji za določeno obdobje, katerega se sprotno potrjuje.**

Sklep je bil sprejet s 7 glasovi »ZA« in »0« glasovi proti.

**Ad.5**

**Potrditev 2. dopisne seje z dne 5.2.2018.**

2. dopisno sejoje predsednik sveta KS sklical preko elektronske pošte. Članom sveta je bilo po elektronski pošti dne2.2.2018 poslano vabilo, na katerem je bil naveden čas izvedbe seje in oblikovani predlogi sklepov. Seja je potekala v ponedeljek , 5.2.2018 od 8:00 do 16:00 ure.

6.2.2018 se je v tajništvu KS pripravil zapisnik 2. dopisne seje, v katerem so se oblikovali sklepi oopravljenem popisu opredmetenih in neopredmetenih osnovnih sredstev s stanjem na dan 31.12.2017 in sklep na predlog inventurne komisije.

Predsednik sveta predlaga potrditev zapisnika 2. dopisne seje.

 **UGOTOVITVENI SKLEP**

**Člani sveta so seznanjeni z vsebino zapisnika 2. dopisne seje in zapisnik soglasno potrjujejo.**

Sklep je bil s sprejet s 7 glasovi »ZA« in »0« glasovi proti.

**Ad.6**

**Obravnava in sprejem - potrditev zaključnega računa s poslovnim poročilom za l. 2017 ter pojasnila in razkritja za l. 2017.**

Predsednik sveta prisotne seznani z vsebino letnega poročila KS Artiče za leto 2017. Letno poročilo smo pripravili skupaj z računovodstvom občine Brežice. V poslovnem delu poročila so navedene vse naloge, ki smo jih v skladu 72. čl. Statuta občine Brežice in v skladu s finančnim načrtom izvajali skozi leto, v drugem delu poročila pa smo obrazložili izvedena dela in aktivnosti po objektih v upravljanju ali v lasti KS ter ostalih delih po vaseh. O vseh delih smo člane sveta KS tudi sprotno obveščali na sejah sveta, krajane pa tudi preko spletne strani KS Artiče. KS izdaja naročilnice oziroma sklene pogodbe za vsa dela in vodi potrebno dokumentacijo o izvedenih delih. Dela se izvajajo v skladu z navodilom o ravnanjih naročnika v postopkih javnih naročil male vrednosti v Občinski upravi Občine Brežice ( dok. 007-3/2016).

 KS je na dan 31.12.2017 imela na transakcijskem računu 3.482,11 € namenjenih za poravnavo obveznosti iz meseca novembra in decembra. Glede na dejstvo, da se je obnova vodnjaka v Zgornjem Obrežu dokončala v celoti šele koncem meseca decembra in smo račun prejeli 11.1.2018 , se je v l. 2018 prenašalo več finančnih sredstev kot smo v začetku planirali.Vsled tega prenesena sredstva služijo za poplačilo tega računa.

**UGOTOVITVENI SKLEP**

**Prisotni so seznanjeni z vsebino letnega poročila KS Artiče za leto 2017 in ga v celoti potrjujejo. Letno poročilo KS Artiče za leto 2017 se skupaj z razkritji dostavi Občini Brežice .**

Sklep je bil sprejet s 7 glasovi »ZA« in »0« glasovi proti.

 **Ad.7**

**Obravnava finančnega načrta KS Artiče v okviru finančnih sredstev za l. 2018.**

Iz že pripravljenega finančnega načrta odhodkov za l. 2018, katerega smo pripravljali skupaj z računovodstvom občine je razvidno, da bomo v letošnjem letu za razne potrebe KS iz postavk SREDSTVA ZA DELOVANJE, VZDRŽEVANJE PROSVETNEGA DOMA ARTIČE, SREDSTVA ZA BANOVO DOMAČIJO , ZIMSKO IN LETNO VZDRŽEVANJE JAVNIH POTI, UREJANJE KRAJEV, VZDRŽEVANJE POKOPALIŠČA IN SOFINANCIRANJE DRUŠTEV lahko porabili 63.649,70eur. V okvirih finančnih zmožnostih predsednik sveta predstavi nekatera dela, o katerih smo se sicer že dogovarjali na prejšnji seji, kot sledi:

* sanacija cestišča JP ob hiši Brence,
* nadaljevanje obnove LC024472 v centru Artič - V faza- izgradnja škarpe po projektu (predvideno je sofinanciranje občine ),.
* obnova JP 526471 v Dolenji vasi pri Artičah , ,
* nadaljevanje del na pokopališču ( razsvetljava , ozvočenje),.
* ureditev prvega prostora sadjarske zbirke na Banovi domačiji  pod vodstvom PMB prva soba,.
* razširitev parkirišča ob pokopališču– pogoj soglasje mejašev, ,.
* postavitev table na vhodu v Artiče z oznakami za OŠ, vrtec, pokopališče, trgovino,…
* osvetlitvena tabla za prosvetni dom Artiče.,
* obnova spomenika padlim borcem prve svetovne vojne, poškodovan ob neurju v letu 2017- sofinanciranje občine),
* sanacija JP v Zgornjem Obrežju - pred in za mostičkom,
* posodobitev spletne strani KS Artiče, .
* redna vzdrževalna dela na javnih poteh ( čiščenje grab, gramoziranje javnih poti,odvodnjavanje ,čiščenje jarkov, obrezovanje vej,itd …).

Predsednik pove , da bo realizacija gornjih del odvisna od razpoložljivih finančnih sredstev, pripravljene dokumentacije in drugih potrebnih pogojev za izvedbo del.

**UGOTOVITVENI SKLEP**

**Svet KS je seznanjen z izvedbo načrtovanih del v okvirih finančnih zmožnosti v l. 2018 in potrjuje načrtovano porabo sredstev.**

Sklep je bil sprejet s 7 glasovi »ZA« in »0« glasovi proti.

**Ad. 8**

**Obravnava in sprejem sklepa o odkupu javnega dobra na parc. št. 950 /2 - kategorizirana JP 526531Arnovo selo(Molan)-vas ( Marjan Koprivc) .**

Predsednik sveta prisotne seznani z vlogo Marjana Koprivca, katero smo v tajništvo posredovano prejeli po elektronski pošti s strani oddelka za splošne in pravne zadeve – Valerije Uršič. Oddelek nas je pozval, da vlogo v KS obravnavamo in podamo stališče k predlaganemu odkupu.

Predsednik sveta pojasni, da je omenjeni krajan na občino Brežice podal vlogo za odkup dela zemljišča javnega dobra na parc. št. 950/2 k.o. Arnovo selo, v površini cca 480 m2, po kateri poteka javna pot, katera na eni strani meji na njegov parcelo in je na določenem delu široka 10m in več. V svoji vlogi predlaga, da se javna kategorizirana makadamska cesta prestavi na rob parcele po celotni dolžini 4m , ostalo pa bi krajan odkupil.

Predsednik sveta prisotnim pojasni, da po parc. št. 950/ 2 k.o. Arnovo selo poteka **kategorizirana javna pot**, katero je krajevna skupnost v l. 2015 na določenih odsekih kar obsežnejše obnavljala (posnemanje-ravnanje, gramoziranje, utrjevanje, čiščenje obcestnih jarkov za odvod meteorne vode), prejšnja leta pa je bila prav tako vzdrževana s strani KS. Kategorizacija javne poti je bila narejena s strani občine Brežice in se nahaja v seznamih kategoriziranih javnih poti KS Artiče, zato jo je KS dolžna vzdrževati in čistiti, kar redno opravlja. Makadamska pot predstavlja povezavo za krajane iz Arnovega sela in tako imenovanega Mrzlaka. Predsednik sveta pove, da sta si zadevo skupaj na terenu ogledala s članom sveta KS g. Francem Goriškom in se o predlaganem pogovarjala tudi z g. Valenčakom, ki s potjo meji na drugi strani ceste. Gospod ima glede predlagane prestavitve ceste pomisleke oziroma pogoje, zato je krajevni skupnosti podal določene ustne zahteve.Groba ocena **strokovno izvedene prestavitve bi znašala cca 10.000 eur ali več.**

V nadaljevanju so v obravnavi zgoraj obrazloženega sodelovali vsi člani sveta, zato se je oblikoval spodaj navedeni sklep.

**UGOTOVITVENI SKLEP**

**O predlagani prestavitvi kategorizirane javne poti svet KS ne more in ne sme sam odločati, saj je upravljavec glede na veljaven Zakon o cestah ( Ur. L. št. 109/2010 z dopolnitvami )občina Brežice, v pristojnosti KS pa je vzdrževanje občinskih javnih poti, ki so z Odlokom o kategorizaciji občinskih cest vObčini Brežice (Uradni list RS, št. 5/99) preneseno na KS.**

**V kolikor se bo občina odločila za nadaljevanje postopka,svet KS predlaga skupno komisijo ( predstavnik občine, predstavnik KS in oba mejaša g. Koprivc in g. Valenčak ). Glede nastalih morebitnih stroškov svet KS zavzema stališče, da v te namene nima nikakršnih finančnih sredstev.**

**V kolikor bi krajan želel odkupiti del javnega dobra v takem obsegu, da javne poti ni potrebno prestavljati, svet KS nima zadržkov.**

**Ad. 9**

Vprašanja in pobude

Pobudo sta podala dva predstavnik sveta:

* Uroš Predanič podaja pobudo, da se v okvirih letošnjih finančnih zmožnosti sanira poškodovani del JP št. 526421 na mostičku v Zg. Obrežu.
* Darja Germšek Predanič podaja pobudo, da se na križišču med javnimi potmi št. 526342 in 526341 v Glogovem Brodu namesti obcestno ogledalo, saj je tam slaba preglednost, o čemer je že podajala razlago.
* Bernardka Ogorevc podaja pobudo, da se tudi s strani KS Artiče na občino apelira, da je v načrte obnove republiških cest res nujno potrebno umestiti obnovo celotnega cestišča državne ceste R1 220 od krožišča v Sp. Pohanci do zapornic v Šentlenartu z načrtovanjem pločnika in kolesarske steze. Na omenjenem odseku se odvija gosti dnevni promet, zato so predvsem v nevarnosti kolesarji in pešci ter zaradi slabo izvedenega vozišča tudi ostali udeleženci v prometu.

**Ad.10**

Razno

* **obvestilo o predlogu proračuna za l. 2018 - 2. branje ( investicije vezane na KS Artiče)**

Predsednik sveta pojasni, da se je na včerajšnji seji občinskega sveta obravnaval predlog proračuna za l. 2018 – 2. branje.

KS Artiče je podajala kar obsežnejše pripombe na 1. branje proračuna, saj v njem ni bilo upoštevanih naših predlogov.

Iz predloga proračuna - 2. branje je razvidno, da so se upoštevali nekateri predlogi KS Artiče kot naprimer:

* povečana je postavka za modernizacijo cest v KS Artiče iz 10.000 eur na 20.000,00 eur, (postavka se nanaša na nadaljevanje obnove LC024472 v centru Artič - V faza- izgradnja škarpe po projektu ),
* rezervirana so sredstva za sofinanciranje obnove spomenika pri cerkvi ( znesek sofinanciranja še ni znan),
* rezervirana so sredstva za sofinanciranje nadaljevanja obnove pokopališča(namestitev ozvočenja, nabava in postavitev luči ob glavni poti ter obnovitev druge glavne poti ob Mrliški vežici ) - znesek sofinanciranja občine še ni znan ),

Za izvedbo gornjih del smo odvisni tako časovno in finančno od občine Brežice. Naročila bodo verjetno potekala za del, ki ga bo financirala občina preko občine.

* **obvestilo o elektronskem sporočilu Ernestine Rožman v zvezi s prometom na JP št. 527361**

Predsednik sveta pove, da je na osebni mail prejel dopis, prošnjo – pobudo g. Ernestine Rožman iz Arnovega sela. S prejeto vsebino iz dopisa seznani vse prisotne.

Ga. Ernestina Rožman prosi za sodelovanje pri rešitvi problema, ki se nanaša na kategorizirano JP št. 527361 katera poteka tik ob hiši krajanke. Z dopisom nas seznanja, da je omenjena javna pot postala prava prometnica, saj to pot uporabljajo vsi krajani tako imenovanega »Mrzlaka« pa tudi Okljukove gore in Sromelj. Pojasnjuje, da ima veliko krajanov večje število gospodarskih vozil ( kombijev, traktorjev…) s katerimi tudi večkrat dnevno uporabljajo to pot, zato je življenje ob njej postalo prav nevarno. Opozarja nas predvsem na neprimerne hitrosti številnih uporabnikov te ceste. V izogib nesrečam nas prosi, da proučimo možnost o postavitvi naprave za umirjanje prometa oz. grbine na tej cesti.

Po obravnavi članov zgoraj opisanega je svet KS zavzel naslednje stališče:

**Tajništvo krajevne skupnostibo poslalo dopis KS in sporočilo Ernestine Rožman v nadaljnjo obravnavo pristojni službi na občino Brežice in svetu za preventivo in vzgojo v cestnem prometu občine Brežice.**

Zapisala: Simona Mlakar

 Anton Gajšek

 Predsednik sveta KS Artiče